TTB จับมือ “เค-เฟรช” รับรางวัล “SMEs Excellence Awards 2022”
TTB จับมือ เค-เฟรช ร่วมกันคว้ารางวัล SMEs Excellence Awards 2022 การันตีความเป็นเลิศในการบริหารจัดการธุรกิจ เพื่อต่อยอดการเติบโตลูกค้า SME
TTB จับมือ เค-เฟรช ร่วมกันคว้ารางวัล SMEs Excellence Awards 2022 การันตีความเป็นเลิศในการบริหารจัดการธุรกิจ เพื่อต่อยอดการเติบโตลูกค้า SME
6 ธ.ค. 2565

ธนาคารทหารไทยธนชาต จำกัด (มหาชน) หรือ TTB นำโดย นางพาจนา รุจิเรข รองประธานเจ้าหน้าที่บริหาร หัวหน้าเจ้าหน้าที่บริหาร บริหารความสัมพันธ์ลูกค้าบรรษัทธุรกิจ พร้อมด้วย นางวราภรณ์ มนัสรังษี กรรมการ บริษัท เค-เฟรช จำกัด ร่วมรับรางวัลพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี “SMEs Excellence Awards 2022” ประเภทธุรกิจอุตสาหกรรมการผลิต ซึ่งจัดโดยสมาคมการจัดการธุรกิจแห่งประเทศไทย (TMA) นับเป็นรางวัลประกาศเกียรติคุณสูงสุดที่มอบให้แก่ผู้ประกอบการ SME ที่มีความเป็นเลิศในการบริหารจัดการองค์กรแบบองค์รวมที่มีมาตรฐานคุณภาพ และมีศักยภาพในการแข่งขันทั้งในประเทศและระดับสากลได้อย่างยั่งยืน
นางพาจนา กล่าวว่า ธนาคารในฐานะเป็นพันธมิตรที่ลูกค้าให้ความไว้วางใจและอยู่เคียงข้างธุรกิจของลูกค้าในทุกช่วงการเติบโต มีความยินดีเป็นอย่างยิ่งในความสำเร็จของ เค-เฟรช ในการคว้ารางวัลอันทรงเกียรติครั้งนี้ ซึ่งเป็นบริษัทที่มีศักยภาพในการบริหารองค์กรอย่างมาก โดยที่ผ่านมาธนาคารไม่เพียงแต่ให้แหล่งเงินทุนที่เหมาะสมและเพียงพอ แต่ยังเป็นที่ปรึกษาดูแลลูกค้าแบบองค์รวม เพื่อช่วยยกระดับประสิทธิภาพการดำเนินธุรกิจของลูกค้าให้ดียิ่งขึ้น และเติบโตอย่างยั่งยืน
ด้านนางวราภรณ์ กล่าวว่า รางวัลทรงเกียรตินี้สร้างความภาคภูมิใจให้กับบริษัทฯ เป็นอย่างมาก เพราะเป็นรางวัลการันตีศักยภาพของบริษัทฯ ที่มีความพร้อมในทุกๆ ด้าน ซึ่ง ทีทีบี เป็นที่ปรึกษาช่วยผลักดันและให้การสนับสนุนอย่างดีมาโดยตลอด ทำให้บริษัทฯ พร้อมเดินหน้าและพัฒนาผลิตภัณฑ์จากน้ำมะพร้าวน้ำหอมให้ดียิ่งขึ้น เพื่อให้สามารถเติบโตและแข่งขันในตลาดโลกได้ต่อไป